*№02-05-1/288 -iш от 20.12.2022 года*

**Қазақстан Республикасы Цифрлық даму, инновациялар және аэроғарыш өнеркәсібі министрлігінің Аэроғарыш комитеті «Ұлттық ғарыштық зерттеулер және технологиялар орталығы» АҚ қызметіндегі сыбайлас жемқорлық тәуекелдерін ішкі талдау нәтижелері бойынша**

**аналитикалық анықтама**

 **20 желтоқсан 2022 жыл Алматы**

1. **Ішкі талдау объектісінің толық атауы:**

Қазақстан Республикасы цифрлық даму, инновациялар және аэроғарыш өнеркәсібі министрлігі Аэроғарыш комитетінің «Ұлттық ғарыштық зерттеулер мен технологиялар орталығы» акционерлік қоғамы (бұдан әрі – «ҰҒЗТО» АҚ).

**2.Ішкі талдау жүргізудің негізі:**

Қазақстан Республикасының «Сыбайлас жемқорлыққа қарсы іс-қимыл туралы» Заңының 8 бабының 5 тармағына, Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы «сыбайлас жемқорлық тәуекелдеріне ішкі талдау жүргізудің үлгілік қағидаларын бекіту туралы» бұйрығына, сондай-ақ «ҰҒЗТО» АҚ 2022 жылғы 07 желтоқсандағы № 49/НҚ «2022 жылғы сыбайлас жемқорлық тәуекелдеріне ішкі талдауды жүргізу туралы» бұйрығына сәйкес.

 **3. Талдау жүргізу кезеңі:**

2022 жылғы желтоқсан.

 **4. Ішкі талдау объектісі қызметінің талданатын кезеңі:**

 2022 ж.

 **5. Бөлімшенің қызметін қозғайтын нормативтік құқықтық актілердегі сыбайлас жемқорлық тәуекелдерін анықтау («ҰҒЗТО» АҚ):**

 Бөлімшенің қызметін қозғайтын нормативтік құқықтық актілерде «ҰҒЗТО» АҚ қызметкерлерінің сыбайлас жемқорлық құқық бұзушылықтар жасауына ықпал ететін дискрециялық өкілеттіктер және нормалар анықталған жоқ.

 **6. Бөлімшенің ұйымдастырушылық-басқарушылық қызметі:**

2022 жылғы 20 желтоқсандағы жағдай бойынша қоғамда штат бойынша 92,5 лауазымдық бірлік, нақты тізім-64 қызметкер екені анықталды. Қоғамның кадрлар бөлімшесінің ақпаратына сәйкес штат бірліктерінің жалпы санының құрамы: Әкімшілік-басқару персоналы-19,5 бірлік, шаруашылық персоналы-9 бірлік және негізгі ғылыми-өндірістік персонал – 64 бірлік. Сондай-ақ, ғылыми персонал құрамында 3 ғылым докторы, 2 PhD докторы, 8 ғылым кандидаты бар ішкі талдау жүргізу сәтінде. 2022 жылдың басынан бастап: - 14 қызметкермен олардың бастамасы бойынша еңбек шарттары бұзылды. Ағымдағы 2022 жылы 1 қызметкер біліктілікті арттыру курстарынан өтті.

2022 жылы:

тәртіптік жауапкершілікке тартылғандар-жоқ;

сыбайлас жемқорлық құқық бұзушылықтар-жоқ;

тәртіптік теріс қылықтар-жоқ;

сотталғандар жоқ.

Кадр қызметі Қазақстан Республикасының «Сыбайлас жемқорлыққа қарсы іс-қимыл туралы», «ҚР Мемлекеттік қызметі туралы» Заңдарына, Қазақстан Республикасы Мемлекеттік қызметшілерінің Әдеп кодексіне, корпоративтік басқару кодексіне сәйкес қызметкерлер арасында сыбайлас жемқорлық қызметінің профилактикасына, ҚР Сыбайлас жемқорлыққа қарсы заңнамасын қолданудың тиімділігін арттыруға бағытталған жұмыс жүргізеді.

Қоғам қызметкерлері іскерлік этикетті сақтайды, қызметкерлердің лауазымдық міндеттерін орындауына байланысты жеке және заңды тұлғалардан сыйақы қабылдауға тыйым салынады.

**7. Мүдделер қақтығысын реттеу бағыты бойынша:**

«ҰҒЗТО» АҚ-да мемлекеттік сатып алу рәсімдерін өткізу кезінде аффилиирлену фактілері және жақын туыстары (ата-аналары (ата-аналары), балалары, бала асырап алушылары, асырап алынған балалары, ата-анасы бір және ата-анасы бөлек аға-інілері мен апа-сіңлілері, аталары, әжелері, немерелері) немесе жұбайы (зайыбы) атқаратын лауазымға тікелей бағынысты лауазымдарға орналасу фактілері анықталған жоқ.

«ҰҒЗТО» АҚ-да мемлекеттік сатып алу Мемлекеттік сатып алу веб-порталында электрондық нысанда жүзеге асырылады portal.goszakup.gov.kz Қазақстан Республикасының 04.12.2015 ж. № 434-V «Мемлекеттік сатып алу туралы» Заңына және Мемлекеттік сатып алуды жүзеге асыру қағидаларына 11.12.2015 ж. № 648 сәйкес.

«ҰҒЗТО» АҚ тауарларды, жұмыстарды, қызметтерді мемлекеттік сатып алуды жүзеге асыру кезінде сыбайлас жемқорлық құқық бұзушылықтар анықталған жоқ.

Сатып алынатын тауарлардың, жұмыстардың, көрсетілетін қызметтердің тізбесі 1-қосымшада келтірілген.

**8. «ҰҒЗТО» АҚ қатысты мемлекеттік органдармен бұрын жүргізілген тексерулердің нәтижелері бойынша:**

«ҰҒЗТО» АҚ мен «UHY SAPA Consulting» ЖШС арасында жасалған 2022 жылғы 24 наурыздағы № 21 Мемлекеттік сатып алу шартына сәйкес Қоғамның қаржылық есептілігіне аудит жүзеге асырылды. «ҰҒЗТО» АҚ қызметін жүзеге асыру кезінде сыбайлас жемқорлық құқық бұзушылықтар анықталған жоқ.

 **9. Бұқаралық ақпарат құралдарындағы жарияланымдар бойынша:**

 Есепті кезеңде электрондық және баспа БАҚ-та «ҰҒЗТО» АҚ қызметіндегі сыбайлас жемқорлық фактілері туралы мәліметтерді қамтитын ақпараттық материалдар анықталған жоқ.

Қоғамның 01.01.2022-20.12.2022 жылдар аралығындағы ғылыми және ғылыми-техникалық қызметі туралы бұқаралық ақпарат құралдарындағы жарияланымдар туралы ақпарат «ҰҒЗТО» АҚ корпоративтік сайтында жарияланды http://spaceres.kz

БАҚ-тағы жарияланымдар тізбесі 2-қосымшада жазылған.

 **10. «ҰҒЗТО» АҚ атына келіп түскен жеке және заңды тұлғалардың өтініштері бойынша:**

«ҰҒЗТО» АҚ қызметінде сыбайлас жемқорлықтың біліну фактісі бойынша жеке және заңды тұлғалардан өтініштер түскен жоқ.

**11. Ұсынымдар:**

- «ҰҒЗТО» АҚ-ның барлық құрылымдық бөлімшелері қызметкерлер арасында сыбайлас жемқорлық әрекеттерінің алдын алу және болдырмау, ҚР Сыбайлас жемқорлыққа қарсы заңнамасын қолданудың тиімділігін арттыруға бағытталған жұмысты ары қарай жүргізсін;

- 2023 жылы «ҰҒЗТО» АҚ қызметінде сыбайлас жемқорлық тәуекелдеріне ішкі талдау жүргізу.

**Жетекшісі**

**Жұмыс тобының Бекмұхамедов Б.Э.**

|  |  |  |
| --- | --- | --- |
|  **Келісілді:** |  |  **Қадырова Б.И.** |
|  |  |  **Тұрсағұлова Г.К.** |
|  |  |  **Бекжанова А.Н.** |
|  |  |  **Тәжібаева Н.С.** |
|  |  |  **Айтекеева Г.А.** |